એક આગાહી કે આ દુનિયા ઝુલ્મો સિતમથી ભરાઇ જશે, તે સમયે ઇમામ(અ.સ.)નો ઝુહુર થશે, આ હદીસ છે. આ એક આગાહી છે જે અલ્લાહના રસુલ(સ.અ.વ.)એ કરી છે. બીજી આગાહી ખુદ અલ્લાહ તબારક વ તઆલા તરફથી થઇ જેનું વર્ણન કુર્આને કરીમમાં થયુ છે “ઇન્નલ્લાહ યુહ્યીલ્ અર્ઝ બઅ્દ મવ્તેહા “બેશક આ ઝમીનને ફરી સજીવન કરશે જ્યારે તે મરી ચુકી હશે. બે મહત્વના બનાવો એવા છે જેના લીધે જાણે જમીન ફનાહ થતા થતા બચી છે. એક જ્યારે જનાબે યહ્યા(અ.સ.)નું કત્લ થયું. જે ઝમીન ઉપર આપને શહીદ કરવામાં આવ્યા ત્યાંથી ખુન ઉછળવા લાગ્યું અને અવસીયા અને અલ્લાહના અવલીયાની દુઆઓ થકી રહેમતે ખુદાથી, ધિક્કારની હાલતમાં દમ તોડતી ઝમીન જેનુ કલેજુ તે ઝુલ્મથી ફાટી ગયુ હતું, તંદુરસ્ત થવા લાગી. બીજો બનાવ કરબલાનો અને ખાસ કરીને એ સમયે જ્યારે રસુલે ખુદા(સ.અ.વ.)ના નવાસા ઇમામ હુસૈન(અ.સ.)પોતાના હાથોમાં ૬ મહીનાના માસુમ બાળકનુ ખુન લઇને ઝમીન તરફ ફેંકવા ચાહતા હતા ત્યારે દુખ અને દર્દથી ઝમીન બોલી ઉઠી હતી અને ઇમામ હુસૈન(અ.સ.)એ તે ખુનને પોતાના ચેહરા ઉપર મસળીને કહ્યું હતું: “આવી જ રીત કયામતમાં પોતાના નાનાની સામે જઇશ ઇમામ હુસૈન(અ.સ.) રેહમતુલ્ લીલ્ આલમીનના વારિસ હતા. ચીંખતી, ધીક્કારને પાત્ર અને ફનાહ થવાવાળી ઝમીનને મરવાથી બચાવી લીધી. ઝમીન બચી તો તેના રેહવાવાળા પણ બચી ગયા, નહીંતર દરીયાના મોજાઓ (જાપાનની સુનામીના મોટા નુકશાનની જેમ) તમામ મખ્લુકને ગળી જાતે.